་མདོར་བསྡུས་འགོད་
ལྷ་མོ་
འདིའི་དབང་ངམ་རྗེས་གནང་ཐོབ་ཅིང་དམ་ཚིག་ལ་གནས་པ། བསྙེན་པ་ཚད་དུ་འཁྱོལ་བའི་སྒྲུབ་
མཐུན་གྱི་གནས་སུ་སྟེགས་བུ་གྲུ་བཞི་བའི་སྟེང་དུ། རྩིག་པའམ་བརྐོ་བ་གང་རུང་གི་ཐབ་ཟླ་གམ་དབུས་ནས་ཁྲུ་
ཕྱེད་པའི་པད་འདབ་སྤྱི་ལྟར་དང་། རང་ཁ་ནུབ་ཏུ་ཕྱོགས་པས་དབུས་ནས་ཤར་དུ་སོར་གསུམ་སོང་བ་ནས་ནུབ་
ཕྱོགས་སུ་ཚངས་ཐིག་དང་ཟླུམ་ཐིག་ཕྲད་མཚམས་ཀྱི་བར་གྱི་ཚད་དེས་བྱང་ཤར་དང་ཤར་ལྷོའི་ཟུར་ཐིག་ལ་རེག་
པར་བསྐོར། དེའི་ཕྱི་རོལ་ཏུ་སོར་བཞི་བ་ལན་གཉིས་བསྐོར་ཏེ་ཟུར་ཐིག་དང་ཟླུམ་བསྐོར་ཕྲད་མཚམས་སོ་སོར་
དངོས་ཐིག་བཏབ་པས་ཐབ་དང་ཁ་ཁྱེར་མུ་རན་རྣམས་འབྱུང་ཞིང་། པདྨའི་ལྟེ་བ་སོར་བཞི་བའི་དབུས་སུ་ཨུཏྤལ་
དམར་པོ། ཁ་ཁྱེར་དང་མུ་རན་ལ་ཡང་མེ་ཏོག་གི་ལྕགས་ཀྱུས་བསྐོར་བ་དང་། གྲྭ་བཞིར་ཟླ་ཕྱེད་རྡོ་རྗེ་བྲི། ཐབ་ཀྱི་
ཕྱི་ནང་ཐམས་ཅད་ཁ་དོག་དམར་པོར་བསྒྱུར་ཞིང་། དཔངས་སུ་ཁྲུ་ཕྱེད་པ་བྱ། བུད་ཤིང་སེང་ལྡེང་དངཤུག་པ་
ཙནྡན་དམར་པོ་སོགས་བརྩིགས་ཤིང་། ཤར་ལྷོར་མེ་ཚང་བཅའ། ཕྱི་ནང་གི་མཆོད་པ་དང་གཏོར་མ། ཡམ་ཤིང་
བུད་ཤིང་དང་མཚུངས་པའམ་འོ་མ་ཅན་གྱི་ཤིང་སོར་ལྔ་བ་མར་ཁུ་སོགས་གཞུང་ལྟར་གྱི་རྫས་རྣམས་ཁ་དོག་
དམར་པོར་བསྒྱུར་བ། དགང་བླུགས་རླུང་ཡབ་སོགས་དགོས་པའི་ཡོ་བྱད་ཚང་བ་བྱ། ཕྱི་དྲོའི་དུས་སུ་ཆས་གོས་
དམར་པོ་དང་པདྨའི་འདུག་སྟངས་ཀྱིས་ཁ་ནུབ་ཏུ་བལྟས་ནས་འདུག་ལ། བཟླས་བསྒོམ་གྱི་རྣལ་འབྱོར་རྫོགས་
པར་བྱ། བསངས་ཆུ་བསྒྲུབ་པ་ནི། རང་གི་ཐུགས་ཀའི་ས་བོན་ལས་འོད་ཟེར་འཕྲོས་པས་ཕྱོགས་
265

ནག་པོ་ཆེན་པོ་གུར་གྱི་གསོལ་འདེབས་སོགས་སྣ་ཚོགས་པའི་སྐོར།
བཅུའི་རྒྱལ་བ་སྲས་དང་བཅས་པའི་བྱིན་རླབས་ནུས་མཐུ་ཐམས་ཅད་འོད་ཟེར་གྱི་རྣམ་
པར་སྤྱན་དྲངས་ཏེ་བསངས་ཆུ་ལ་ཐིམ་པར་གྱུར། ཨ་རྫི་ཏ་ཅི་མིང་བཟླ། མཆོད་པ་རྣམས་གཞུང་
ལྟར་བྱིན་གྱིས་བརླབས། སྲེག་རྫས་རྣམས་བསངས་སྦྱངས། སྟོང་བའི་ངང་ལས་ཧཱུཾ་ལས་བྱུང་བའི་སྲེག་
རྫས་རྣམས་དྭངས་ཤིང་ཐོགས་པ་མེད་པ་དབང་གི་ལས་མྱུར་དུ་སྒྲུབ་པའི་ནུས་པ་དང་ལྡན་
པར་གྱུར། རྡོ་རྗེ་ཁུ་ཚུར་གྱི་གུང་མཛུབ་གཉིས་གཤིབས་པ་ཆོས་འབྱུང་གི་ཕྱག་རྒྱ་དང་བཅས། ཨོཾ་སྭཱ་ཧཱ། ཞེས་
པ་ནས། ཨོཾ་ཀུ་རུ་ཀུ་རུ་སྭཱ་ཧཱ། དཔལ་འབར་གྱིས་མེ་སྦར་ལ། ལས་སྔགས་ཀྱིས་ལན་གསུམ་བསངས། བསྙེན་
སྔགས་ལན་གསུམ་དང་། ཨོྃ་བཛྲ་ཛྭ་ལ་རཾ། ཏིང་ལོ་སྦར། སླར་ཡང་བསྙེན་སྔགས་ཀྱིས་མར་ཁུ་བླུགས་གཟར་
གསུམ་དང་རླུང་ཡབ་ཀྱིས་མེ་གསོ། ཐབ་བསངས་སྦྱངས། སྟོང་བའི་ངང་ལས་བཾ་ལས་པདྨ་དང་རཾ་ལས་
ཉི་མའི་སྟེང་དུ་ཧྲཱིཿལས་དབང་གི་ཐབ་ཁུང་ཟླ་གམ་དམར་པོ་ཁ་ཁྱེར་མུ་རན་དང་བཅས་པ་
དྭངས་ཤིང་ཐོགས་པ་མེད་པའི་ནང་དུ་ཡེ་ཤེས་ཀྱི་མེ་འབར་བའི་དབུས་སུ་བཾ་ལས་པདྨ་
དང་། རཾ་ལས་ཉི་མའི་སྟེང་དུ་རཾ་ལས་མེ་ལྷ་དམར་པོ་ཞལ་གཅིག ཕྱག་གཉིས་དབྱུ་གུ་དང་
བགྲང་ཕྲེང་འཛིན་པ། གསུས་ཁྱིམ་ཆེ་ཞིང་རལ་བའི་ཐོར་ཅོག་དང་ཨག་ཚོམ་དང་ཚངས་
སྐུད་འཆང་བ། འོད་ཟེར་དམར་པོ་འཕྲོ་བ། རྭ་སྐྱེས་ཀྱི་སྟེང་ན་པདྨའི་འདུག་སྟངས་ཀྱིས་
བཞུགས་པའི་སྤྱི་བོར་ཨོཾ། མགྲིན་པར་ཨཱཿཐུགས་ཀར་ཧཱུཾ། ཐུགས་ཀའི་ཧཱུཾ་ལས་འོད་ཟེར་
འཕྲོས་པས་ཤར་ལྷོ་ནས་མེ་ལྷ་ཡེ་ཤེས་པ་སྤྱན་དྲངས། རྡོ་དྲིལ་འཛིན་པས་དབྱུ་གུ་རྩེ་གསུམ་པའི་ཕྱག་
རྒྱ་གཡབ་ཅིང་། ཨོྃ་ཚུར་བྱོན་ཚུར་བྱོན་འབྱུང་བོ་ཆེ། ། མེ་ལྷའི་རྒྱལ་པོ་དྲང་སྲོང་མཆོག །
སྲེག་བླུགས་ཞལ་ཟས་བཞེས་སླད་དུ། ། འབར་བའི་གནས་འདིར་གཤེགས་སུ་གསོལ། ། ཨོཾ་
ཨགྣི་ཡེ་ས་པཱ་རི་ཝཱ་ར་ཨེ་ཧྱ་ཧི། ཛཿཧཱུཾ་བཾ་ཧོཿ གཉིས་སུ་མེད་པར་གྱུར། སླར་ཡང་ཐུགས་ཀའི་
ས་བོན་ལས་འོད་ཟེར་འཕྲོས་པས་དབང་གི་ལྷ་རྣམས་སྤྱན་དྲངས། ཁྱེད་རྣམས་ཀྱིས་འདི་ལ་
མངོན་པར་དབང་བསྐུར་དུ་གསོལ། ཞེས་གསོལ་བ་བཏབ་པས། བུམ་པའི་ཆུས་དབང་
བསྐུར། ལུས་གང་། དྲི་མ་དགཆུའི་ལྷག་མ་ཡར་ལུད་པ་ལས་འོད་དཔག་མེད་ཀྱིས་དབུ་
བརྒྱན་པར་གྱུར། རྡོ་རྗེ་རྩེ་ལྔ་བའི་ཕྱག་རྒྱ་བསྟན། ཨོྃ་བཛྲ་ཨ་ན་ལ་མ་ཧཱ་བྷུ་ཏ། ཞེས་སོགས་ཀྱིས་དམ་
266

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼༽
ལ་བཞག ཨོཾ་ཨགྣི་ཡེ་ས་པཱ་རི་ཝཱ་ར་ཨཿགྷཾ་སོགས་དང་། ཨོཾ་ཨཱཿཧཱུཾ། བཏགས་པས་མཆོད། ཧཱུཾ་ཚངས་པ་
འཇིག་རྟེན་མགོན་གྱི་སྲས། ། དྲང་སྲོང་ཆེན་པོ་མེ་ཡི་ལྷ། ། ཉོན་མོངས་སྲེག་པའི་ཤེས་རབ་
འོད། ། མེ་ལྷ་མཆོག་ལ་ཕྱག་འཚལ་ལོ། ། ཀུ་ཤའི་ཆུན་པོ་བརྒྱད་བསངས་སྦྱངས། སྟོང་བའི་ངང་
ལས་ཧཱུཾ་ལས་བྱུང་བའི་ཀུ་ཤ་སྔོ་ལྗང་རྩ་རྩེ་མ་ཉམས་པ་དྭངས་ཤིང་ཐོགས་པ་མེད་པ། མ་དག་
པ་ཐམས་ཅད་སེལ་བའི་ནུས་ལྡན་དུ་གྱུར། ༀ་ཀུ་ཤ་འདི་ནི་གཙང་ཞིང་དགེ། ས་ལས་སྐྱེས་
པའི་སྙིང་བོ་མཆོག ། དག་བྱེད་རྫས་འདིས་བདག་ཅག་ལ། ། གེགས་མེད་ལས་ཀྱི་དངོས་
གྲུབ་སྩོལ། ། ཨོྃ་བཛྲ་ས་ཏྭ་ཨཱཿ ཞེས་ཐབ་ཀྱི་ཕྱོགས་མཚམས་བརྒྱད་དུ་སྔ་མའི་རྩེ་མོ་ཕྱི་མའི་རྩེ་མོ་ཕྱི་མའི་
རྩ་བས་ནོན་པར་བཀྲམ། བྱོན་ཟན་འབུལ་བ་ནི། མེ་ལྷའི་ལྗགས་ཧཱུཾ་ལས་རྡོ་རྗེ་ཧཱུཾ་གིས་མཚན་པའི་རྩེ་
མོར་རཾ་དང་། དགང་བླུགས་ཀྱི་ཁ་ལ་ཡང་རཾ་གྱིས་མཚན་པར་གྱུར། པདྨའི་ཁུ་ཚུར་གྱིས་
དགང་བླུགས་བཟུང་ལ། ཨོཾ་ཨགྣི་ཡེ་སྭཱ་ཧཱ། ཞེས་ལན་བདུན་གྱིས་མར་ཁུ་དབུལ། སྤེལ་ཚིག་ལ། ཁམས་
གསུམ་གྱི་རྗེ་འབངས་མངའ་ཐང་ལོངས་སྤྱོད་སོགས་འཁོར་འདས་སྣོད་བཅུད་ཀྱི་ལེགས་
ཚོགས་ཐམས་ཅད་ཝ་ཤཾ་ཀུ་རུ་ཧོ། སྤྱི་འགྲོ་ལ་དེ་ལྟར་དང་། བླ་མའི་ཞབས་བརྟན་ལྟ་བུ་ལ། དཔལ་ལྡན་
བླ་མ་དམ་པའི་ཞབས་ཀྱི་པདྨོར་མཐའ་དབུས་ཀྱི་དྲེགས་ལྡན་ཆེ་དགུ་བུ་སློབ་འཁོར་
འབངས་ཆོས་སྲིད་ཀྱི་དཔལ་འབྱོར་ལེགས་ཚོགས་ཐམས་ཅད་ཝ་ཤཾ་ཀུ་རུ་ཧོ། དགེ་འདུན་གྱི་
སྡེ་ལྟ་བུའི་ཆེད་ཡིན་ན། ཆོས་སྡེ་ཆེན་པོ་འདིར་ཕྱོགས་བཅུའི་ངུར་སྨྲིག་འཆང་བའི་འདུས་སྡེ་
མདོ་སྔགས་ཀྱི་བཤད་སྒྲུབ་འབྱོར་ལྡན་གྱི་སྦྱིན་བདག་སོགས་ཆོས་དང་སྲིད་ཀྱི་ལེགས་
ཚོགས་ཐམས་ཅད་ཝ་ཤཾ་ཀུ་རུ་ཧོ། ཞེས་ཐོག་མཐའ་འམ་མཇུག་ཏུ་སྤེལ་ཚིག་སྦྱར་ཏེ་ལན་བདུན་ཕུལ།
ཡམ་ཤིང་ལ། ཨོཾ་ཨགྣི་ཡེ་སྭཱ་ཧཱ། ཞེས་མེ་ལྷའི་སྔགས་ཀྱིས་བདུན་སོགས་འབུལ་ཞིང་། མཇུག་ཏུ། ཨོྃ་བོ་དྷི་
བྲི་ཀྵ་ཡེ། ཁམས་གསུམ་ཞེས་སོགས་སྤེལ་ཚིག་མར་ཁུ་ལ། ཨོཾ་ཨགྣ་ཡེ་སྭཱ་ཧཱ། ཞེས་པས་ཅི་འགྲུབ་འབུལ་
ཞིང་སྤེལ་ཚིག་སྦྱར། ཏིལ་ལ། ཨོཾ་སརྦ་པཱ་བཾ་ད་ཧ་ན་བཛྲ་ཡེ། དུར་བ་ལ། ཨོྃ་བཛྲ་ཨ་ཡུ་ཥེ། འབྲས་ལ།
ཨོཾ་བཛྲ་པུཥྤ་ཡེ། ཟས་མཆོག་ལ། ཨོཾ་སརྦ་སཾ་བཱ་ཏེ། ཀུཤ་ལ། ༀ་ཨ་པྲ་ཏི་ཧ་ད་བཛྲ་ཡ། ཡུངས་དཀར་
ལ། ཨོཾ་སརྦ་ཨརྠ་སི་ངྷ་ཡ། སོ་བ་ལ། ཨོྃ་བཛྲ་བི་ཛ་ཡ། ནས་ལ། ༀ་མ་ཧཱ་བེ་ག་ཡ། སྲན་མ་ལ། ཨོཾ་
267

ནག་པོ་ཆེན་པོ་གུར་གྱི་གསོལ་འདེབས་སོགས་སྣ་ཚོགས་པའི་སྐོར།
མ་ཧཱ་བཱ་ལ་ཡ། གྲོ་ལ། ཨོཾ་བཛྲ་གྷསྨ་རི། ཁྱད་པར་བའི་རྫས། པདྨ་རཀྟ། ཙནྡན་དམར་པོ། མེ་ཏོག་དམར་པོ།
ལྕགས་ཀྱུ་ཅན་གྱི་རིགས་གང་མང་གི་ཕྱེ་མ་མངར་གསུམ་ལན་ཚྭ་རྣམས་ཟས་མཆོག་དང་སྦྱར་བའི་རིལ་བུ་ལུག་
གི་རིལ་མ་ཙམ་ཁ་དོག་དམར་པོར་བསྒྱུར་བ་གོང་གི་མེ་ལྷའི་སྔགས་ཀྱིས་ཕུལ། གོང་ལྟར་མཆོད་བསྟོད་བྱས། མར་
ཁུ་བླུགས་གཟར་གང་ཐབ་ཏུ་བླུགས་ཏེ། ཨོྃ་བཛྲ་ཛྭ་ལ་རཾ། མེ་ལྷ་མེ་འབར་བའི་རྣམ་པར་གྱུར། འདས་
ལྷ་མཆོད་པ་ནི། བསངས་སྦྱངས། སྟོང་བའི་ངང་ལས་སྲུང་འཁོར་གྱི་ནང་དུ་དུར་ཁྲོད་ཆེན་པོ་
བརྒྱད་ཀྱིས་བསྐོར་བའི་དབུས་སུ་བཾ་ལས་པདྨ་དམར་པོ་འདབ་མ་བརྒྱད་པའི། ཞེས་སོགས་
ཀྱིས་སྒྲུབ་ཐབས་ལྟར་བསྐྱེད་ཅིང་། ཡེ་ཤེས་པ་གཞུག དབང་བསྐུར་རྒྱས་བཏབ་བྱ། ཆུ་གཉིས་ཉེར་སྤྱོད་རོལ་མོ་
དང་བཅས་པ་བསྙེན་སྔགས་ལ་འབྲུ་གསུམ་བཏགས་པས་ནང་མཆོད། སྤྲོ་ན། དཀར་མོ་རི་དྭགས་མཚན་
མ་འཛིན། ། ཞེས་པ་ནས། གཡུང་མོས་སྐུ་ལ་འཁྱུད་པ་ཉིད། ། ཅེས་ལྷ་མོ་བརྒྱད་ཀྱིས་ཀྱང་མཆོད། སྒྲུབ་
ཐབས་ནས་འབྱུང་བའི་བསྟོད་པ་རྒྱས་བསྡུས་ཅི་རིགས་ཀྱིས་བསྟོད། ལྷའི་ལྗགས་ཧཱུཾ་ལས་རྡོ་རྗེའི་རྣམ་པ་
ཅན་དམར་པོ་ལ་རཾ་གྱིས་མཚན་པར་གྱུར། བསྙེན་སྔགས་ལན་བདུན་སྤེལ་ཚིག་དང་བཅས་པས་བྱོན་
ནན་དབུལ། དེ་ནས་ཡམ་ཤིང་ནས་བཟུང་ཁྱད་པར་བའི་བར་ལྷའི་སྔགས་བརྗོད་པ་མ་གཏོགས་སྔར་བཞིན་ཕུལ་
ཏེ་སོ་སོའི་སྐབས་སུ་འཕྲིན་ལས་མཛད་པའི་དམིགས་པ་ནི། སྤྱི་འགྲོ་ཙམ་ལ། ལྷའི་སྐུ་ལས་འོད་ཟེར་དམར་
པོ་ལྕགས་ཀྱུ་ལྟ་བུ་ཕྱོགས་བཅུར་འཕྲོས། ཁམས་གསུམ་སྣོད་བཅུད་འཁོར་འདས་ཀྱི་ལེགས་
ཚོགས་ཐམས་ཅད་འོད་ཟེར་དམར་པོའི་རྣམ་པར་བསྡུས་ཏེ་རང་ལ་ཐིམ་པར་གྱུར། སྦྱིན་
བདག་སོགས་ཀྱི་ཆེད་ཡིན་ན། དམིགས་ཡུལ་ལ་ཐིམ་པར་གྱུར། ཐུན་མོང་མ་ཡིན་པའི་དམིགས་པ་ནི།
དེ་ལྟར་སྲེག་རྫས་རྣམས་ཕུལ་བས། རྗེ་བཙུན་མ་ཐུགས་ཤིན་ཏུ་མཉེས་ཏེ་བརྩེ་བ་དང་།
ཆགས་པ་དང་། སྒེག་པ་དང་། སྤྱན་ཟུར་གཡོ་བ་ལ་སོགས་པ་རྣམ་རོལ་དུ་མར་བསྒྱུར་བའི་
སྐུ་ལས་འོད་ཟེར་ཉི་མ་འབུམ་གྱི་གཟི་བརྗིད་དང་ལྡན་པ་ལྕགས་ཀྱུ་ཞགས་པ་ལྕགས་སྒྲོག་
གི་རྣམ་པ་སྲིད་གསུམ་ཁྱབ་པར་འཕྲོས། དེ་དག་ན་ཡོད་པའི་སེམས་ཅན་ཐམས་ཅད་དང་
ཁྱད་པར་བསྒྲུབ་བྱ་གང་དབང་དུ་བྱ་བར་འདོད་པ་དེ་ཉིད་འོད་ཟེར་གྱི་ལྕགས་ཀྱུས་སྙིང་
ས་དྲངས། ཞགས་པས་སྐེ་ནས་བཅིང་ལ། ལྕགས་སྒྲོག་གིས་ཡན་ལག་ཐམས་ཅད་བསྡམས།
268

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼སྤྲི༽
ཟླ་བ་དམར་པོའི་སྟེང་དུ་བཞག་ནས་འོད་ཟེར་དམར་པོའི་ཤུགས་ཀྱིས་རང་དབང་མེད་
པར་བསྐྱོད་ནས་རང་གི་མདུན་དུ་ལྷགས་ཏེ། ལུས་དམར་ལམ་ལམ་ཞུ་ལ་ཁད་དུ་བྱས་པ་ལ།
རྗེ་བཙུན་མའི་ཕྱག་གི་ཨུཏྤལ་ལའི་མདའ་ལས་ཨུཏྤལ་ལའི་མདའི་ཚོགས་སྤྲོས་པས་བསྒྲུབ་
བྱ་ཕོ་མོའི་བྱེ་བྲག་གི་སྙིང་དང་གསང་བ་ཕུག་ནས། མ་དད་པ་དང་མ་གུས་པ་ལ་སོགས་
པའི་སྣང་བ་ཐམས་ཅད་ ་ཅད་འགགས་ཏེ་བདག་ཉིད་ཁོ་ན་ཡིད་ལ་བྱེད་ཅིང་། རང་སེམས་དང་
བསྒྲུབ་བྱའི་སེམས་དབྱེར་མེད་དུ་གྱུར་པར་བསམ་ལ་བདེ་སྟོང་གི་ངང་ལ་མཉམ་པར་བཞག
གཤེགས་
སྐྱེམས་སུ་མར་ཁུ་དགང་བླུགས་བདུན་གོང་ལྟར་འབུལ། གཏོར་མ་སྒྲུབ་ཐབས་ལྟར་བྱིན་གྱིས་བརླབས། ལྷའི་
ལྗགས་འོད་
ད་ཀྱི་སྤུ་གུས་གཏོར་མའི་བཅུད་དྲངས་ཏེ་གསོལ་བར་བསམ་ལ་གཞུང་ལྟར་གྱི་གཏོར་
སྔགས་ཀྱིས་འབུལ་ཞིང་མཆོད་བསྟོད་བྱ། གང་ཞིག་གུས་བཅས། ཞེས་སོགས་ཀྱིས་འདོད་དོན་ལ་གསོལ་བ་
བཏབ། ཡིག་བརྒྱ་དང་ནོངས་པ་བཟོད་པར་གསོལ་ལ། ༀ་ཁྱེད་ཀྱིས་སེམས་ཅན་སོགས་དང་། ཨོཾ་ཨཱཿཧཱུཾ་
བཛྲ་མུ ཡེ་ཤེས་པ་རང་བཞིན་གྱི་གནས་སུ་གཤེགས། ལག་པ་གཡོན་པའི་སྲིན་ལག་གིས་ཐབ་ནས་
་བླངས་ཏེ་རང་གི་དཔྲལ་བར་བྱུགས་ལ། ཛཿཧཱུྃ་བཾ་ཧོཿ དམ་ཚིག་པ་རང་ལ་ཐིམ་པར་
གྱུར། སླར་ཡང་འཇི ཕང་འཇིག་རྟེན་པའི་མེ་ལྷ་མཆོད་པ་ནི། ཨོཾ་ཨགྣ་ཡེ་ཛྭ་ལ་རཾ། ཞེས་བརྗོད་དེ་མར་ཁུ་བླུགས་
གཟར་གང་ཐབ་ཏུ་བླུགས་ལ། མེ་ལྷ་མེ་འབར་བའི་རྣམ་པ་ལས་རང་གཟུགས་སུ་བྱོན་པར་གྱུར།
ཡམ་ཤིང་ནས་བཟུང་སྟེ་སྲེག་རྫས་རྣམས་སྔར་བཞིན་ཕུལ་མཐར། ཨོཾ་ཨགྣ་ཡེ་སྭཱ་ཧཱ། ཞེས་པ་བདུན་གྱིས་
གཤེགས་སྐྱེམས་མར་ཁུ་དགང་བླུགས་བདུན་ཕུལ། གཏོར་མ་བསངས་སྦྱངས། ཨོཾ་ཨཱཿཧཱུཾ་ཧ་ཧོ་ཧྲཱིཿ ལན་
ཀསུམ་གྱིས་བྱིན་གྱིས་བརླབས། ཨོཾ་ཨགྣི་ཡེ་སྭཱ་ཧཱ། ཨི་དཾ་བ་ལིཾ་ཏ་སོགས་ལན་གསུམ་གྱིས་ཕུལ། མཆོད་
བསྟོད་བྱ། མེ་ལྷའི་རྒྱལ་པོ་འཁོར་བཅས་ལ། ། མཆོད་སྦྱིན་གཏོར་མ་འདི་བསྣོམས་ལ། ། ཞེས་པ་
ནས། ཡིད་ལ་འདོད་པ་ཀུན་འགྲུབ་ཤོག ། ཡིག་བརྒྱ་དང་ནོངས་པ་བཟོད་གསོལ་བྱ། ཨོྃ་བདག་གི་དོན་
དང་གཞན་གྱི་དོན། ། བསྒྲུབ་ཀྱི་བཞུད་ཅིག་བྱིན་ཟ་ཁྱོད། ། ཇི་བཞིན་དུས་སུ་སླར་གཤེགས་
ཏེ། ། བདག་གི་དངོས་གྲུབ་ཐམས་ཅད་སྒྲུབས། ། ༀ་ཨགྣ་ཡེ་གཙྪ། མེ་ལྷ་ཡེ་ཤེས་པ་རང་
བཞིན་གྱི་གནས་སུ་གཤེགས། དམ་ཚིག་པ་མེ་འབར་བའི་རྣམ་པར་གྱུར། སྒྲུབ་ཐབས་ཀྱི་མཇུག་
269

ནག་པོ་ཆེན་པོ་གུར་གྱི་གསོལ་འདེབས་སོགས་སྣ་ཚོགས་པའི་སྐོར།
གི་སྐོར་དང་སྨོན་ལམ་ཤིས་བརྗོད་རྒྱས་པ་བྱ། མེ་མ་ཤི་བའི་བར་དུ་མི་རེག་ཅིང་། ལོང་མེད་ན་འོ་མ་ཁ་དོག་དམར་
པོས་གཞིལ་ལ་རི་མཐོན་པོའི་རྩེའམ་བསྒྲུབ་བྱ་སོགས་སེམས་ཅན་མང་བོས་འཐུང་བའི་ཆུ་ཀླུང་ལ་བསྐུར་བར་
བྱའོ ། འདི་བྲིས་དགེ་བས་བླ་མ་རྗེ་བཙུན་མས། ། རྗེས་བཟུང་བསྟན་འགྲོའི་ཕན་བདེ་སྤེལ་
བ་ཡི། ། མཐུན་རྐྱེན་མཐའ་དག་འབད་མེད་དབང་བསྡུས་ཏེ། ། མཁའ་མཉམ་འགྲོ་བའི་
དོན་ཆེན་བགྱིད་པར་ཤོག ། ཅེས་རྗེ་བཙུན་མ་ཀུ་རུ་ཀུ་ལླིའི་དབང་གི་སྦྱིན་སྲེག་བྱ་ཚུལ་མདོར་བསྡུས་པ་
འདི་ནི། ཆོས་གྲྭ་ཆེན་པོ་རྭ་རྒྱ་བཀྲ་ཤིས་འབྱུང་གནས་ཀྱི་གྲྭ་རིགས་དགེ་སློང་བྱམས་པ་དཔལ་བཟང་ནས་བསྐུལ་
ཞིང་། གཞན་མང་བོ་ལ་ཡང་མཁོ་བར་མཐོང་སྟེ། ༧རོང་པོ་ཆོས་རྗེའི་སྤྲུལ་མིང་བ་བློ་བཟང་འཕྲིན་ལས་ཀྱིས་ཚར་
ཆེན་གྱི་དགོངས་དོན་གཙོ་བོར་བཟུང་སྟེ་འཁྱེར་བདེ་བར་བྲིས་པ་ཛ་ཡནྟུ།
270

༧ སྐྱབས་རྗེ་བློ་བཟང་འཕྲི